Nr. L 340/22 De Europæiske Fællesskabers Tidende 3. 12. 86 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 29. juli 1986 om den ordning med loft over prisen på dieselolie til fiskere, som den franske regering har indført ; (Kun den franske udgave er autentisk) (86/592/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 93, stk. 2, første afsnit, under henvisning til Rådets forordning (EØF) nr. 3796/81 af 29. december. 1981 om den fælles markedsordning for fiskerivarer (), senest ændret ved akten vedrørende Spaniens og Portugals tiltrædelse, særlig artikel 28, efter i henhold til traktatens artikel 93, stk. 2, første afsnit, at have givet de interesserede parter en frist til at frem- sætte deres bemærkninger (?, — under henvisning til disse bemærkninger, og . ud fra følgende betragtninger : I Baggrund, beskrivelse af støtten Kommissionens tjenestegrene fik i april 1982 via pressen kendskab til, at den franske regering havde givet medde- lelse om, at der indførtes en ordning for regulering af prisen på dieselolie til fiskere. På anmodning af Kommissionen den 28. juni 1982 og igen den 11. august og den 2. december 1982 bekræftede de franske myndigheder i skrivelse af 22. juli og 14. december '1982, at en sådan ordning eksisterede. () EFT nr. L 379 af 31. 12. 1981, s. 1. () EFT nr. C 227 af 7. 9. 1985, s. 3. Da Kommissionen ikke fandt svaret fyldestgørende, besluttede den den 8. februar, 1983 at undersøge sagen med henblik på eventuel anvendelse af traktatens artikel 169 på grund af manglende overholdelse af traktatens artikel 5. I forbindelse med denne procedure gav de franske myndigheder i skrivelse af 6. maj 1983 mere præcise oplysninger om ordningen som kaldes »justering af priserne på brændstof til fiskere«. Der er tale om en mekanisme, der er indført i nært samarbejde med. oliedistributionsselskaberne, og som skal give mulighed for gradvis at justere dieselolieprisen i fiskerisektoren for at forhindre sociale og økonomiske virkninger af en pludselig stærk prisstigning. Denne mekanisme træder i kraft, når der konstateres en betydelig forskel mellem stigningen i markedsprisen på dieselolie og udsvinget i forbrugerprisindekset, der hver måned udarbejdes af Institut National de la Statistique et des Études Économiques (INSEE). Dette indeks anvendes ved fastsættelsen af et loft for prisen til fiskerne. Hvis loftet overskrides på markedet for dieselolie, modtager distribu- tionsselskaberne fra staten et beløb svarende til forskellen mellem den pris, der betales af fiskerne, og markedsprisen som kompensation for deres tab. Hvis prisen på dieselolie til fiskere senere når markedsprisniveauet, og markeds- prisudviklingen er lavere end udviklingen i leveomkost- ningerne, suspenderes mekanismen. Efter at være blevet anvendt første gang i marts 1982 blev ordningen for justering af priserne på brændstof til fiskere suspenderet i 1983. I begyndelsen af 1985 fik Kommissionens tjenestegrene igen via pressen kendskab til, at mekanismen skulle være indført på ny under samme betingelser.